AVORTUL  HORMONAL  SI CHIMIC: 

În literatura de specialitate nu găsim aceşti termeni, ci doar „avortul medicamentos” şi „avortul chirurgical”.

De ce am schimbat această clasificare? 

După definiţie, un medicament este „o substanţă naturală sau de sinteză, utilizată pentru a vindeca, a ameliora sau a preveni o boală”. Nu acelaş lucru îl putem spune despre o substanţă sintetizată în laborator, indiferent de compoziţia ei ( hormon, antihormon, etc.) care are ca scop distrugerea unui embrion, respectiv curmarea unei vieţi însufleţite. Aici nu prevenim o boală ci o viaţă. Cu totul altceva este când distrugem celule canceroase sau un ţesut nociv.  Din acest motiv am realizat o altă clasificare a avortului, dar şi a metodelor contraceptive şi avortive.Astfel, am înlocuit termenul de „  medicamentos” cu  cel „chimic”. 
Avortul hormonal însă nu este recunoscut de către literatura de specialitate.

Avortul chirurgical are  o definiţie mai precisă. Se înţelege prin acest avort „terminarea sarcinii prin orice mijloace, înainte ca fătul să fie suficient dezvoltat pentru a supravieţui„. Pentru OMS  ( Organizaţia Mondială a Sănătăţii) această limtă este la 22 săptămâni de sarcină, cu o greutate a fătului de 500 grame. În România această limită este considerată la 28 săptămâni de sarcină cu o greutate a fătului de mai puţin de 1000 grame. Puţini însă sunt  medicii care recunosc embrionul ca fiind om de la concepţie şi astfel să definească  mai corect avortul.  Astfel, Dr. Vasule Luca, medic ginecolog din Bucureşti afirmă: « se înţelege prin avort întreruperea intempestivă a sarcinii, spontană sau provocată, înainte ca produsul de concepţie să se poată adapta condiţiilor de viaţă extrauterină, pentru supravieţuirea sa. Limita inferioară însă a vârstei sarcinii corespunzătoare viabilităţii fetale este imprecisă (...).  Nu există discuţie asupra momentului acestui întreruperi : la începutul sarcinii sau în stadiile mai avansate. Înviolabilitatea embrionului uman este un principiu etern al tuturor ţărilor avansate”. 
 
Pentru a înţelege ce înseamnă un avort hormonal, chimic  şi chirurgical ,  este nevoie de explicarea tuturor stadiilor de dezvoltare embrionară şi fetală,  începând de la concepţie până la avort, precum şi de cunoaşterea momentului şi a locului acţiunii contraceptivelor.  

a.) Fecundarea,

b.) Migrarea oului  de la locul concepţiei în cavitatea uterină,

c.) Implantarea ( nidaţia),

d.) Dezvoltarea embrionară ( până la 3 luni de sarcină) ,

e.) Dezvoltarea fetală ( peste 3 luni de sarcină).

Fecundarea :       reprezintǎ        fenomenul     prin       care
spermatozoidul       fuzioneazǎ         cu       ovulul      matur  ,

rezultând   oul   sau   zigotul ,  începutul   unui   nou  individ.  

Ea  are  loc  în  1/3   externǎ   a   trompei   uterine   (ampulǎ). 
Concepţia propriu-zisă : amândoi pronuclei  (masculin şi feminin)  cresc  în    mǎrime ,     migreazǎ   
cǎtre centrul oului,   îşi     pierd 
membranele  şi   îşi   pun   pe linia ecuatorialǎ în 
comun seturile cromozomiale : 23( tatăl) + 23 ( mama).   Din    acest    moment    se      formeazǎ    o nouǎ  fiinţǎ umanǎ  cu  numǎr   diploid   de cromozomi ( 46 ), dar [image: image4.jpg]


cu genoame diferite ! Adică acest nucleu NU este identic nici cu cel al mamei, nici cu cel al tatălui, motiv pentru care  nici 
o  mamă  nu  are  dreptul  să-l  considere „ doar  al  ei”. Deci 
toate  caracterele copilului sunt cuprinse în acest nou  nucleu 
şi în consecinţă va fi un individ  nou,  unic, nerepetabil,  care 
ar   trebui   să  aibă  şi   un   statut  de   persoană   umană,  dar 
legile noastre neagă acest lucru. 


b.) Transportul oului ( a embrionului ):acesta  începe sǎ migreze spre uter. După aprox. 35-38 ore de la penetraţia spermatozoidului în ovul , oul începe să se dividă ducând la 2 celule , mitozele urmǎtoare succedându-se rapid : la 45 de ore va avea 4 celule, la 66 de ore 8 celule iar la sfârşitul celei de a 3-a zi va avea 16 celule, când este denumit morulǎ şi ajunge în cavitatea uterinǎ. Fiecare celulă din acest moment se numeşte celulă stem. 


Celulele stem embrionare, prin definiţie, „sunt acele celule embrionare provenite din primul stadiu al dezvoltării umane. Un embrion aflat între 3 şi 5 zile conţine celule stem angajate în crearea de diferite ţesuturi şi organe pentru viitorul făt”. Trebuie specificat faptul că celulele stem ale unui embrion vor da naştere oricărei celule, ţesut, organ din corpul fătului.. şpre deosebire de o celulă obişnuită care se poate diviză şi să dea naştere la o nouă celulă , dar de acelaşi tip. Celulele stem sunt pluripotente, adică prin diviziune ele pot da naştere  oricărui tip de celule din cele 220 de celule diferite existente în corpul uman. Celulele stem au şi capacitatea de a se reînnoi, se pot autoreproduce de mai multe ori. Am dat această explicaţie pentru ca să se înţeleagă mai bine importanţa celor 14 zile de preimplantare când pot fi extrase aceste celule din embrion sau chiar făcute experienţe pe el, fără ca să fie considerat acest lucru vămarea sau distrugerea unei vieţi. 


Trecerea oului prin trompǎ ( 3-4 zile ) este favorizatǎ de cǎtre secreţia hormonilor estrogeni care cresc peristaltismul, adicǎ contracţiile trompelor uterine şi grǎbesc transportul oului spre uter. La transportul oului contribuie mult nişte cili ai mucoasei trompelor precum şi lichidul secretat la acest nivel, unele prostaglandine ( hormoni), etc. În timpul trecerii prin trompǎ se hrǎneşte prin schimburi nutritive de la acest nivel ( glicogen care se descompune în aminoacizi şi glucide ). 







Deplasarea oului prin trompa uterină:
       
     Morulă: 16 celule

În cavitatea uterină, morula acumulează lichid , formându-se o cavitate în interior, luând denumirea de blastocist care se divide în continuare, ajungând la peste 100 de celule şi cu diametrul de 0,1 mm. În continuare blastocistul înoată încă câteva zile în uter,  într-un lichid secretat de către mucoasa uterină şi creşte în continuare prin diviziuni continuie. De aceea afirmă şi renumitul embriolog Erich Blechschmidt că „dezvoltarea embrionului este una continuă, de la concepţie, care rămâne  de fapt şi cel mai important moment.” 

Notă:  Până în acest moment acest embrion NU este considerat un COPIL, ci doar din momentul implantii, adică doar din momentul încuibăririi lui în uterul mamei, când se formează placenta şi  încep schimburile nutritive prin vasele sanguine cu mama. 

Implantarea (Nidaţia ) :  După 5-7 zile de la concepţie blastocistul începe să se implanteze în uter, necesitând aproximativ 7 zile până la nidarea completă. Deci se scurg  10-14 zile   ( în medie  2 săptămâni) de la fecundaţie până în acest moment când embrionul, pătruns practic în mucoasa uterină, începe să se hrănească de la mamă prin intermediul vaselor sanguine. Acest lucru se realizează datorită formării placentei prin unirea unei părţi a embrionului ( trofoblast) cu  mucoasa uterinǎ a mamei . Este important de remarcat faptul că această unire comportă un fenomen unic, observat doar în această situaţie: nucleii a douǎ ţesuturi diferite, respectiv a copilului şi al mamei, împart aceeaşi citoplasmǎ fǎrǎ a produce un rejet ( !) cum se întâmplǎ la un transplant al unui ţesut strǎin. Existǎ în mod paradoxal o toleranţǎ imunologicǎ a mamei faţa de un ţesut strǎin ! În final se realizează un echilibru între cele două părţi, se formează placenta care va fi învelişul embrionului prin care se va hrăni de la mamă dar care va avea şi un rol de  apărare. 

d.) Dezvoltarea embrionară:
Copilul poartă denumirea de embrion începând cu momentul implantării până în luna a 3-a ( după unii autori până în ziua 75 -a). 

săptămâna a 3-a : se formează placenta, dezvoltarea ei finalizându-se abia la 3 luni.  Placenta  ( partea embrionară, respectiv corionul ), secretă un hormon care se elimină prin urină şi care ne ajută la detectarea timpurie a sarcinii. Aşa zisul test de sarcină devine pozitiv datorită prezenţei în urină al acestui hormon., numit HCG ( gonadotropină corionică ).  Din ziua a 14-15-a apare linia „primitivă”. Jaap van der Wal numeşte apariţia liniei primitive “degetul lui Dumnezeu”. Dacă se priveşte o  înregistrare filmată a acestui eveniment, spune el,  primul lucru care îţi vine în minte este desenarea unei linii, cu degetul, pe nisip.

Acum,  celulele embrionului se dispun pe 3 straturi ( ectoderm, mezoderm şi endoderm) din care se vor forma viitoarele organe şi întregul organism ( [image: image9.jpg]


organogeneza).
                        [image: image3.jpg]



- săptămâna a 4-a :  la sfârşitul acestei săptămâni embrionul [image: image10.jpg]


măsoară  cca. 4,5 mm. El are o formă  arcuită (curbă) si un cap mai dezvoltat în raport cu restul corpului. La o luna, embrionul este de 10.000 de ori mai mare decât oul fecundat şi se dezvoltă rapid în continuare. Inima pompează cantităţi tot mai mari de sânge prin sistemul circulator. Placenta formează o barieră unică ce permite ca sângele mamei să rămână separat, dar în acelaşi timp, permite hranei şi oxigenului să treacă prin ea la embrion. Acesta se scaldă deja într-o cavitate amniotică voluminoasaă. Forma umană devine clar vizibilă.Apar primele organe de simţ: ochii, urechea internă şi gura. Încep să se formeze structurile care vor determina dezvoltarea muşchilor şi a oaselelor (în mod special vertebrele si coastele), a dermului şi a cordoanelor nefrogene (din care ulterior se vor dezvolta rinichii). 

- săptămâna a 5-a: apar mugurii viitoarelor membre şi a celor 5 degete de la miini. Ochii se închid la culoare pe măsura ce se produce pigmentarea. Încep să se formeze emisferele cerebrale (telencefalul). Apar celulele olfactive care, înfundându-se în ţesutul subiacent, determină formarea foselor nazale.Apare intestinul, ficatul şi pancreasul care vor continua să se dezvolte căpătind o formă definitivă la sfârşitul săptămânii a 8 - a.

-săptămâna a 6-a : Incepind cu ziua a 40 a se pot deosebi si inregistra undele cerebrale cu ajutorul Electroencefalogramă (EEG). De acum creierul incepe sa coordoneze miscarea muschilor si a organelor. Din acest moment putem vorbi despre avortul legal, la cerere ( avortul chirurgical amintit mai sus) care se efectuează din săptămâna a 6-a şi până la 12 săptămâni de sarcină.

-săptămâna a 7-a : Embrionul începe să se mişte spontan iar aceste mişcări sunt vizibile cu ajutorul ecografului. La început mişcările nu au amplitudine dar, pe măsura dezvoltării sistemului muscular si osos, dar mai ales a sistemului nervos, el va începe să faca sărituri, să-şi ducă mânuţele la gură sau să-şi prindă picioruşele, să se răsucească. Mama va simţi primele mişcări abia în luna a patra (la cele care sunt la prima naştere) sau cel mai devreme la sfârşitul lunii a treia ( la cele care au mai născut). Această sensibilitate tardivă este datorată mai multor factori: în săptămânile 7-14 embrionul nu este destul de puternic pentru a efectua mişcări ample; mişcările lui sunt amortizate de lichidul amniotic în care se scaldă ca un astronaut; datorită dimensiunilor sale reduse el nu presează încă asupra peretelui uterin a cărui strat extern este acoperit cu o membrană senzitivă. Stratul intern al uterului nu este prevăzut cu inervaţii senzitive. Se formează maxilarele, iar rădăcinile celor 20 de dinţi de lapte apar în gingii.

-săptămâna a 8-a : Începând cu această săptămână embrionul îşi schimbă denumirea, fiind numit pe viitor făt, cuvânt care provine din latină şi înseamnă tânăr sau copil.( După unii autori - declaraţii mai recente -, această perioadă intervine mai devreme, adică din săptămâna a 7-a chiar, când se termină organogeneza ). Fãtul măsoară cca 2 cm şi cântăreşte aproape 1 gram. Membrele au toate cele trei segmente (braţ, antebraţ, mână, coapsă, gambă, laba piciorului) iar degetele si articulaţiile sunt bine individualizate. Acum toate organele interne există. Inima bate de mai bine de o lună, stomacul produce sucuri gastrice şi rinichii încep să funcţioneze. Intestinul s-a diferenţiat deja în părţile sale succesive: esofag, stomac si intestin. Abdomenul are deja o formă rotunjită. Aparatul respirator se dezvoltă intens si capătă o structură arborescentă, de o parte şi de alta a inimii. Aceasta a ajuns la forma sa externă definitivă şi la compartimentarea în patru cavităţi. Totuşi circulaţia sanguină va rămâne într-o formă primitivă până la naştere pentru că ea nu cuprinde decât marea circulaţie. Mica circulaţie, cea pulmonară, va deveni funcţională doar la nastere. Până atunci oxigenarea sângelui se va face prin placentă şi nu prin plămâni.

-săptămâna a 9-a: Amprentele sunt deja evidente în piele. Fătul îşi va îndoi degetele în jurul unui obiect pus în palmă lui. [image: image15.jpg]


Fizionomia este clar umană : ochii încă foarte laterali şi fără pleoape, nasul, urechile, gura, separate de fosele nazale prin vălul palatin, limba, toate sunt la locul lor.

- săptămâna a 10-a: Uterul se dublează în mărime. Fătul se poate uita cu ochii întredeschişi, îşi poate mişca limba şi poate înghiţi, îşi poate încrunta fruntea.

[image: image17.jpg]


săptămâna a 11-a: Acum fătul are cam 4 cm. Apare urinarea. Mişcările muşchilor devin mai coordonate. Încep să funcţioneze mugurii gustativi.

-săptămâna a 12-a :  Fãtul are deja cca. 30 de grame. Îşi exersează  musculatura: îşi întoarce capul, îşi îndoaie degetele de la picioare, îşi deschide şi închide gura, face sărituri, încearcă să stea în cap.
(Asociatia Primul Pas, Iasi, Bd. T Vladimirescu Nr. 89, Bl. 89. Ap. 2 Parter 
Telefon: 032 / 277901 E-mail: primpas@mail.dntis.ro )
e.)Dezvoltarea fetală : durează de la 3 luni până la naştere. ( vezi caseta video cu dezvoltarea embrionară).

CONCLUZII. ÎNTREBĂRI. RĂSPUNSURI: 

1.) Când începe viaţa?

La începutul secolului nostru, profesorul Prenant, iniţiatorul endocrinologiei sexuale, spunea : »Embrionul se formează , dacă nu chiar se animează ( se însufleţeşte ), din momentul în care doi nuclei, mascul şi femel, se unesc pentru a-i da naştere. Din acest moment orice practică nu mai este anticoncepţională ci postconcepţională : orice profilaxie devine atunci un mic asasinat motivat de micimea victimei, simplă celulă la început, o masă celulară microscopică ulterior ». El continuă : «  Acest asasinat este cu atât mai grav cu cât este premeditat şi victima luată prin surprindere, mai odios decât un altul pentru că victima este lovită în întuneric şi pentru că ea nu poate scoate nici chiar un strigăt, un plânset, pentru a-şi apăra dreptul său la existenţă, de a implora milă de la mama care îl omoară… » .(V.Luca).
Prof. Dr. Mina Minovici arăta că «  o propagandă anticoncepţuională, prin repercusiune este o propagandă criminală în favoarea avortului, atunci când dau greş mijloacele întrebuinţate pentru împiedicarea impregnării. »( V.Luca).
Prof. Dr. Balthasar Staehelin, medic psihiatru şi psihoterapeut din Zurich, Elveţia, afirmă : « Practica noastră psihoterapeutică arată că trupul se găseşte în strânsă relaţie cu psihicul său prin Duhul lui Dumnezeu. Fiecare om şi fiecare embrion poartă în sine încă din momentul concepţiei chipul lui Hristos. Asadar însufleţirea omului are loc din momentul concepţiei şi nu mai târziu în cursul sarcinii. » ( Pius Stoessel, « Myriam, de ce plângi ? – Trauma avortului – », pag. 131 ).

Prof. Dr. Erich Blechschmidt, embriolog de renume mondial din Goettingen , Germania, afirmă : » Un om nu devine om. El este om ...în fiecare etapă a dezvoltării sale, începând cu momentul concepţiei. » ( ................)
Prof.dr. Rudolf Ehmann, medic ginecolog şi director la Clinica de Obstetrica-Ginecologie a Spitalului Cantonal Stans din Elveţia, declară : ” Viaţa copilului îi aparţine şi nu avem dreptul de a decide asupra ei. Nu am nici o îndoială că omul îşi începe existenţa din momentul concepţiei, a contopirii spermatozoidului cu ovulul. O dovadă ştiinţifică pentru acest fapt este fecundarea in vitro . Orice altă definire a începutului vieţii este nefondată.” ( revista Concepte, cap.” Mijloace anticoncepţionale. Efecte secundare fatale despre care nu se vorbeşte. Un bilanţ critic din punctul de vedere al unui ginecolog. Dr. med. Rudolf Ehmann - medic primar ginecologie/obstetricăla spitalul cantonal Stans, Elveţia, CH – 6370,  în colaborare cu Otto Döpper).

Părinţii latini şi răsăriteni care au atins această problemă în scrierile lor, susţin teza însufleţirii imediate. Îl citez aici pe Sf. Grigorie de Nyssa care susţine că „ omului îi recunoaştem o singură existenţă, formând în sinea lui un tot unitar, chiar dacă-i format din trup şi suflet, căci dacă trupul a venit înainte şi sufletul după aceea ar trebui să spunem că omul e în acelaş timp mai bătrân şi mai tânăr decât este el în realitate [...].Aşadar, cu dreptate se poate spune că nici sufletul nu exista înainte de trup şi nici trupul înainte de suflet ci pentru amândouă nu-i decât un singur început .[...]. De vreme ce trupul de la început nu este un trup mort ci viu având căldură , lucrare şi mişcare, în chip logic sufletul trebuie să fie prezent de la început în el pentru a-i conferi aceste calităţi. Embrionul este un izvor de căldură şi de putere , dovadă că este însufleţit.”( p. 173-174, „Etica Procreaţiei în învăţătura Sfinţilor Părinţi”, de Jean – Claude Larchet, ed. Bucureşti, 2003 ).
2.) De ce nu este recunoscută existenţa omului din momentul concepţiei de către Disciplina Medicală?

„ S‑a căutat ani de zile să se ascundă efectul de avort timpuriu al pilulei şi al spiralei, ştiindu‑se foarte bine că o divulgare promptă a acestui fapt ar fi determinat multe femei să se abţină de la folosirea pilulei” afirmă  Prof. Dr. Rudolf Ehmann din Elveţia în renumita sa scriere „ Concepte”. Acest medic, amintit mai sus, îşi continuă ideea, afirmând: „Această tactică face parte din arsenalul managementului şi este sintetizată în formula „Verbal engineering precedes social engineering”, adică „ Manipularea prin limbaj ‑ manipulare a societăţii ”.


Următorul exemplu ne arată aceasta foarte limpede: Un grup de ginecologi din mai multe ţări întruniţi în cursul anilor '60 ( anul introducerii contraceptivelor hormonale şi a steriletului pe piaţă), „fixa” drept „început” al vieţii omului implantarea, deci şi definirea începutului stării de sarcină începând cu acest moment.  În acest fel, primele 14 zile după fecundare rămân fără nici o apărare! Pe vremea aceea, această doctrină era importantă pentru modul de acţiune abortiv al spiralei care era deja binecunoscut grupului respectiv. 


Nu este greu de tras o concluzie foarte importantă: medicina a avut nevoie de acest compromis pentru a-şi putea justifica folosirea  metodelor contraceptive şi mai ales avortive în această perioadă de preimplantare, dar şi pentru justificarea tuturor tehnicilor ce urmau să se efectueze în viitor : fertilizarea in vitro/ teste pe embrioni / experimente pe embrioni / stabilirea stării de sănătate sau boală a embrionilor prin teste genetice, embrionii consideraţi bolnavi fiind eliminaţi / folosirea steriletului şi a unor substanţe chimice pentru eliminarea embrionilor sănătoşi dar nedoriţi, etc. Acest compromis al medicinii s-a putut face doar prin manipularea limbajului şi a societăţii, inclusiv al studenţilor de medicină şi în consecinţă a medicilor. 

Pentru fertilizarea‑in‑vitro  această graniţă a celor 14 zile este de foarte mare importanţă. Într‑adevăr, fertilizarea‑in‑vitro lucrează direct cu embrioni ca materie primă şi în unele ţări în acest interval de timp este permisă utilizarea embrionului în scopuri de cercetare. Iată de unde rezultă „lărgimea de orizont” a deciziei grupului. În timpul fertilizării „in vitro”,  embrionii rezulaţi prin punerea în contact ( în condiţii speciale create în laborator ) a mai multor ovule recoltate de la femeie cu spermatozoizii recoltaţi de la bărbat, trebuie implantaţi în primele 3 zile în uter, deci în momentul când are aprox. 5-8 celule şi când încă nu este considerat om. De aceea dacă unul sau chiar toţi embrionii sunt „eliminaţi”, nu va fi considerat avort. Având în vedere că şansa de reuşită în cazul unei fertilizări in vitro este de  max. 25%, după unii autori chiar 10%, avem câteva avorturi la fiecare fertilizare! Si asta fiindcă dorim cu orice preţ un copil, chiar şi cu preţul de a-i omorâ câţiva fraţi. Tot în acest interval de 14 zile până la nidaţie, se fac unele cercetăti pe embrioni, în urma cărora ei decedează. De asemenea, dacă se implantează în uter mai puţini embrioni decât se „produc în eprubetă”, restul fie că sunt congelaţi, fie sunt distruşi sau sunt supuşi unor teste şi/sau experimente . 

Tot în această perioadă de prenidaţie se practică diagnosticul genetic al embrionilor, obţinuţi prin fertilizarea in vitro.  Acest diagnosctic, numit Dg. genetic de preimplantare, este folosit de cuplurile cu risc crescut de transmitere a unui defect genetic, care doresc să se asigure de naşterea unui copil sănătos (?!). Această analiză genetică implică analiza unei singure celule, obţinută prin biopsia unui embrion obţinut in vitro. Deci cu un ac special, sub microscop se scoate o celulă din cele 5, 6 sau 7 celule, care apoi este supusă unui test genetic. Dacă se constată că acest embrion are o tară genetică, el va fi „eliminat”, deci avortat. În ce fel? Se injectează o cantitate importantă de calciu intracardiac, deci în inima embrionului care va muri prin stop cardiac. Chiar şi dacă embrionul este sănătos, testul comportă totuşi un risc major, putănd fi distrus embrionul sau, dacă este menţinut , nu putem afirma cu certitudine că el va supravieţui sau nu va fi totuşi bolnav. 


Prof. Dr. H.Tristram Engelhardt jr., în cartea sa „Fundamentele Bioeticii Creştine” afirmă: ”Întrucât prin FIV concepţia are loc în afara soţiei, există o ruptură duhovnicească semnificativă (…). Funcţiile sexuale reproductive şi cele unitive au fost separate”. Îl dă ca exemplu pe Sf. Vasile cel Mare care susţinea că „ ucigaş este cel ce ucide un embrion neformat sau imperfect, întrucât acesta, deşi nu e încă o fiinţă completă, era menit să se desăvârşească în viitor, potrivit succesiunii neapărate a legilor firii”. Autorul cărţii mai afirmă că este imoral ca embrionii „în exces” să fie congelaţi sau distruşi şi dă o penitenţă cuplului: ”Pentru a nu fi vinovat de avort, un cuplu care a produs un exces de embrioni, are obligaţia prima facie de a avea copii în fiecare an, până când tuturor embrionilor li s-a dat posibilitatea de a se naşte”, lucru care nu se întâmplă în realitate.

Devine vizibilă aici o foarte bine închegată ideologie a valorii şi non‑valorii (Wert‑Umwert‑Ideologie), pe care sociologa Gerlinda Smauz a sintetizat‑o, într‑un text din 1983, în felul următor: „Când trebuie ucişi oameni, li se atribuie mai întâi prin definiţie un statut inferior, non‑uman. Este şi cazul fetusului: pentru a‑l putea ucide legal în trupul mamei, se decide că nu i se vor recunoaşte nici un fel de calităţi specifice omului.”  Ideea se aplică, desigur, şi pentru oul omenesc fecundat până la realizarea completă a implantării, datorită faptului că începutul vieţii omului s‑a hotărât, din motive pur utilitariste, să fie considerat la sfârşitul implantări”. 

I.)  AVORTUL HORMONAL:

Am denumit avortul hormonal ca fiind acel „avort produs de către pilula contraceptivă hormonală ( estrogen şi/sau progesteron),  avort ce are loc timpuriu, în primele 14 zile de viaţă a embrionului, deci înainte de implantarea lui  în uter”. 

Cum se explică acţiunea avortivă a pilulei contraceptive? De ce este falsă definiţia ei?
Pilula conţine doi hormoni sexuali feminini,  Progesteron şi  Estrogen. După  literatura de specialitate, contracepţia hormonală reprezentǎ  modalitatea de prevenire a sarcinii cu ajutorul hormonilor sexoizi ( Progesteron şi Estrogen ) administraţi oral ( pe gură ),  parenteral ( injectabil), , vaginal sau prin implant intradermic ( sub piele) .

În realitate efectul lor contraceptiv este minor în comparaţie cu efectul lor abortiv precum şi al efectelor secundare asupra întregului organism ! Dr. Rudolf Ehmann din Elveţia ( amintit mai sus),  considerǎ cǎ s-a pus pe piaţa cel mai sinucigaş medicament care a existat vreodatǎ!

Ce sunt aceşti hormoni?  

· hormonii  naturali ( estrogen şi progesteron ) se secretă de către organism ( ovare ) sub acţiunea unor stimuli veniţi de la creier. Ei se  inactiveazǎ rapid în organism,  eliminându-se astfel orice cantitate suplimentarǎ a lor în timp de 24 de ore ;

· hormonii sintetici ( estrogen şi progesteron  cu structura chimică modificată , sintetizaţi în laborator), au şi  metabolismul modificat, nefiind inactivaţi  în întregime şi într-un interval scurt de timp de organism. Stocându-se aproape jumătate din cantitatea lor în ficat ( 60% din estrogen şi 40% din progesteron), ei acţionează vreme îndelungatǎ . În acest fel se explicǎ de ce şi dupǎ întreruperea administrării lor, reacţiile secundare continuǎ sǎ existe, motiv ce a îngrijorat pe medici dar nu suficient încât sǎ se sisteze de tot acest toxic « medicament ».

Sunt redate mai jos ambele efecte ale contracepţiei hormonale ( a pilulei ) administrată cu scopul „prevenirii” unei sarcini: efectul contraceptiv şi cel avortiv:

A.) Efectul contraceptiv :

-   atât estrogenul cât şi progesteronul blocheazǎ  secreţia hormonilor din creier ( hipofiză) care, în mod normal induc ovulaţia, adică eliberarea ovului din ovar. Ca urmare este inhibată ovulaţia şi nu mai poate avea loc fecundarea . Organismul este de fapt păcălit, el recunoaşte această nouă stare ca şi « o sarcină ». O femeie însărcinată nu mai are ovulaţie cu toate că se secretă în continuare o cantitate mare de hormoni de către placentă. În cazul nostru aceşti hormoni sunt introduşi prin intermediul pilulei. O parte din modificările care au loc în timpul sarcinii, vor avea loc şi la cele care « consumă  pilula », motiv pentru care apar multele lor efecte secundare, în lanţ.( vezi cursul despre CO).

· inhibiţia ovulaţiei se realizeazǎ  numai cu cantitǎţi mari de progesteron,  motiv pentru care şi reacţiile secundare sunt mai mari şi mai numeroase. De aceea s-a recurs la combinarea celor doi hormoni - progesteron şi estrogen - dar nu au scǎzut efectele secundare deoarece se sumeazǎ şi cele provocate de cǎtre estrogen;

· progesteronul produce obstacole în ascensiunea spermatozoizilor : modifică mucusul secretat de către colul uterin prin îngroşarea acestuia, împiedicând înaintarea spermatozoizilor spre uter ;

· împiedică penetrarea ovulului de cǎtre spermatozoid prin scǎderea activitǎţii unor enzime ;

· când se folosesc cantităţi mici de hormoni, nu se mai inhibă hipofiza, deci ovulaţia va avea loc. Din acest moment ele nu mai sunt contraceptive ci îşi vor exercita doar acţiunea lor abortivă.
B.) Efectul abortiv: 

a.) asupra trompelor uterine:
· modifică motilitatea specificǎ a trompei, dependentǎ de un echilibru hormonal estrogeno-progestativ ( estrogenii mǎresc peristaltismul tubar, adicǎ contracţiile musculare, iar progesteronul îl diminuǎ). Astfel, progesteronul sintetic administrat singur împiedică înaintarea oului care , fie că se va opri şi va muri, eliminându-se, fie va încerca să se nideze, adică să se implanteze aici unde nu va avea suficient loc pentru creşterea şi dezvoltarea lui. Ca urmare se formează o sarcină extrauterină ( tubară) care  va produce o ruptură a trompei cu o hemoragie masivă, deseori fatală pentru femeie.
· progesteronul reduce secreţia mucoasei trompei uterine, deci o „usucă“. Nu se mai secretă substanţele necesare hrănirii copilului îin cele 3 zile de migrare prin trompe. Aşa cum am arătat mai sus, în timpul trecerii prin trompǎ, copilul se hrǎneşte prin schimburi nutritive de la acest nivel ( glicogen care se descompune în aminoacizi şi glucide ). Embrionul, din lipsă de hrană nu se mai divide şi moare, deci se produce din nou un avort hormonal ( precoce).
· dacă pilula conţine ambii hormoni iar  embrionul ajunge uneori în mucoasa uterină, aici va găsi un loc cu totul neprielnic dezvoltării sale, datorită conţinutului estrogenic, care usucă mucoasa uterină, după cum este redat mai jos.
b.) asupra mucoasei uterine ( a endometrului):   

-  estrogenul ( mai ales  din pilula microdozată, cu cantităţi mici de hormoni),   face mucoasa uterină inaptă pentru implantarea embrionului  prin uscarea (  atrofierea )   glandelor şi al arterelor spiralate care  hrǎnesc embrionul dupǎ nidaţie. Ca urmare, embrionul nu se mai implantează în uter şi va fi eliminat , deci avem din nou un avort hormonal, produs de aşa zisele contraceptive.
C.) Efectul exclusiv avortiv al contracepţiei «  de urgenţă » (  pilula  « de a doua zi »)  :

Această piluală nu se administrează în scop preventiv, deci nu o putem numi contracepţie. Ea se adminstrează când concepţia deja a vut loc, în primele 72 de ore de la concepţie ( deci 3 zile de la cotactul sexual )  când  embrionul format este la nivelul trompei uterine şi începe migrarea cǎtre uter, dar doza mare de hormoni ( valabilǎ pentru câteva luni, în mod normal !) încetineşte mişcǎrile trompei uterine pentru a nu putea înainta copilul ; se atrofizǎ mucoasa uterinǎ, implicit cea a trompelor uterine ( se usucǎ glandele care hrǎnesc copilul) şi  acesta nu se mai poate hrǎni. Dacǎ totuşi supravieţuieşte pânǎ în uter aici nu se va putea nida negǎsind condiţii prielnice, deci va fi avortat şi ne întâlnim din nou cu situaţia unui avort hormonal ! 
Dozele şi combinaţiile de hormoni sunt următoarele :

a.) Estorprogestative :(Metoda Yuzpe) : este o  asociere între 50 micrograme de estrogen (etinilestradiol) şi 250 micrograme de progestativ ( levonorgestrel) ; doza este foarte mare şi apar efecte secundare precum : vǎrsǎturi , dureri de cap, dureri de sân, deseori hemoragii !

b.) Estrogei : DES : se folosesc 2,5 – 5 mg /zi de EE ( etinilestradiol), reprezentând doza pentru 2-3 ani dacǎ ar lua zilnic o pilulǎ de 30 micrograme ! Efectele secundare sunt atât de importante încât metoda a fost pǎrǎsitǎ ;

c.) Progestativele : preparatul Postinor ( Ungaria) : 4 tb. de câte 0.75 levonorgestrel sau Norethisteron ( China) : 5 mg/zi, timp de 10-14 zile ! Este cea mai folosită metodă.

II.) AVORTUL  CHIMIC ( MEDICAMENTOS ):  

Avortul chimic ( denumit medicamentos în literatura de specialitate) este deci  un avort voluntar, efectuat prin administrarea unor substanţe pe diferite căi : oral, parenteral, intravaginal, intracervical ( în colul uterin).

Acest avort are loc după nidaţia embrionului în uter. Din acest motiv şi literatura de specialitate nu mai denumeşte ca fiind substanţe contraceptive ci avortive.

Clasificare ( după literatura de specialitate) :

a.) după vârsta sarcinii: 

< 9 săptămâni de sarcină ;

9-14 săptămâni de sarcină ;

> 14 săptămâni de sarcină.

b.) după substanţele utilizate :

- soluţie salină hipertonă,

- uree,

- rivanol.

- prostaglandine,

- antiprogestative,
- combinaţii.

c.) după modul de administrare :

- generală ( intravenos) ;

- locală ( intravaginal, intracervical, intraamniotic –  în uter, extraamniotic).

Avortul medicamentos este utilizat în Europa din 1989 şi aproximativ 200.000 de femei din acest an  au ales această metodă în locul chiuretajului. 

Mifepristone este utilizat de rutină în 16 ţări europene , primele fiind Franţa, Marea Britanie şi Suedia, apoi au urmat China, Israel, Africa de Sud, Tunnisia şi recent SUA. 

În România , regimul mifepriston/ mifepristol a fost folosit pentru prima oară în Târgu Mureş pe 150 paciente, în cadrul unui studiu OMS.

Tipuri de substanţe folosite  la ora actuală :

1.) Prostaglandine ::PGE2, PGE2 alfa şi PGF2 alfa.
Mecanismul de acţiune constă în :stimularea muşchilor uterini, provocând contracţiile acestuia indiferent de vârsta gestaţională precum şi o maturare a colului uterin ( dilatare), asemănătoare cu cea din timpul avortului spontan. Ele sunt folosite şi pentru a induce o  naştere , când acest lucru este necesar, prin provocarea contracţiilor uterine.

2.) Antiprogestative :  

Aceste substanţe sunt  antihormoni, antiprogesteronice. Mifepristone ( RU 486) , descoperit în aprilie 1980, a fost  antagonistul  de progesteron atât de mult aşteptat de către clinicienii interesaţi în controlul fertilităţii.

Mecanismul de acţiune al antiprogestativelor constă în ( după literatura de specialitate): inhibă biosinteza progesteronului care este esenţial pentru funcţia reproductivă normală ( progesteronul joacă un rol important în ovulaţie, facilitează transportul oului fertilizat prin trompa uterină şi pregăteşte mucoasa uterină, adică endometrul, pentru a se putea implanta şi hrăni produsul de concepţie). În timpul sarcinii, progesteronul păstrează uterul într-o stare de pasivitate ( necontractil) care este esenţială pentru dezvoltarea normală a fătului). Privaţiunea de progesteron previne astfel  implantaţia. RU 486 transformă uterul inactiv într-unul activ prin declanşarea contracţiilor uterine într-un interval de timp de 24 până la 36 de ore. De asemenea creşte sensibilitatea la efectul prostaglandinelor ( descrise mai sus)  aproximativ de 5 ori.

În realitate ce se întâmplă?

-   la mucoasa uterinǎ :separǎ placenta de embrion ( corionul de trofoblast), rupe practic copilul de sursa lui de hranǎ ;

· la nivelul musculaturii uterine : provoacǎ contracţii uterine, favorizând eliminarea embrionului ;

· la nivelul colului uterin : îl înmoaie şi îl dilatǎ , asemenea unei pregǎtiri pentru un avort ( sau naştere) ;

Notă : Trebuie menţionat faptul cǎ aceastǎ substanţǎ chimicǎ distruge embrionul pânǎ la o vârstǎ de 49 de zile, deci o lunǎ şi jumǎtate !

3.) Inhibitorii biosintezei hormonilor steroizi : cei mai bine cunoscuţi inhibitori de hormoni steroizi sunt inhibitorii de 3 beta HSD, incluzând azastene, trilostane şi epistane. Deoarece 3 beta HSD se află şi în suprarenală, inhibarea ei afectează şi sinteza cortizolilor.

Epistone a fost sintetizat de companaia farmaceutică Sterling-winthrop din Anglia.

4.) Inhibitorii receptorilor de progesteron : mifepriston ( RU 486), lilopristone( ZK 98734) şi onapristone ( ZK 98.299). 

Mifepristonul (amintit mai sus),  este un 11-beta substituent şi d.p.d.v. chimic poate fi considerat un derivat de 19 nortestosteron care blochează acţiunea progesteronului la nivel celular, prin legarea de receptorul de progesteron. Mifepristonul posedă amândouă activităţi : antiglucocorticoidă ( adică antisteroidiană) şi antiprogestţională ( adică abortivă ).

5) Vaccinuri ( CO imunologicǎ):

La această clasificare a literaturii de specialitate am adăugat şi vaccinurile ..

Prin definiţie un vaccin este « un produs biologic preparat din  germeni patogeni sau din secreţii microbiene care se administrează prin injecţii sau pe cale bucală unui om sau unui animal în scop preventiv ( pentru a căpăta imunitate împotriva bolilor infecţioase ) sau în scop de tratament ( curativ)”.


Literatura de specialitate le numeşte şi contracepţie imunologică. S-a încercat crearea de astfel de vaccinuri pentru a preveni  formarea unei vieţi ( efect contraceptiv) sau de a curma viaţa unui embrion ( efect avortiv). S-au obţinut până la ora actuală următoarele ( sub rezultatul aşteptărilor medicilor) :

a.) vaccinul antispermatic: nu este suficient de eficient datorită faptului cǎ nu se pot neutraliza un numǎr atât de mare de spermatozoizi) iar revenirea la o funcţie normalǎ a spermatozoizilor este dificilǎ şi nu este o metodǎ uşor acceptatǎ de bǎrbat ; în consecinţǎ s-a propus ca tot femeia sǎ accepte vaccinul ! Ar fi avut un efect contraceptiv.

b.) vaccinul antiovul : s-a încercat realizarea unui vaccin anti-zona pellucida ( împotriva membranei gelatinoase a ovulului) ; astfel organismul formeazǎ anticorpi împotriva acestui vaccin care vor împiedica pǎtrunderea spermatozoizilor în ovul, fiind contraceptiv dar împiedicǎ şi nidarea ( !) fiind deci şi abortiv ! 

c.) vaccinul anticorionic : este vaccinul care a ajuns deja în faza de încercǎri clinice (!); el este îndreptat împotriva gonadotrofinei corionice, deci împotriva placentei care nu se mai poate dezvolta ; dupǎ declaraţia OMS, acest vaccin reprezenta în anii 1990 o mare speranţǎ ! Este avortiv !

Notă :Niciodatǎ în medicinǎ nu s-a realizat un vaccin care sǎ ucidǎ un om, un copil, în propriul organism al mamei !
III.) AVORTUL CHIMIC combinat cu cel  MEDICAMENTOS:

STERILETUL sau D.I.U. ( dispozitiv intrauterin), este un obiect produs dintr-un material solid care se introduce în cavitatea uterinǎ şi care împiedicǎ nidaţia ovului provocând eliminarea lui, deci avortul ! De aceea D.I.U. sunt considerate a fi mijloace abortive şi nu contraceptive cum este specificat în literatura de specialitate care dezinformeazǎ lumea în mod voit.

Pentru a potenţa efectul steriletului, se adaugă şi hormoni, respectiv progesteronul, motiv pentru care l-am denumit şi avort hormonal, nu doar chimic.De data ceasta substanţa sintetizată este un metal: cupru, aur sau argint.
În 1986, la al XII-lea „Congres mondial asupra fecunditǎţii şi sterilitǎţii”,  se recomandǎ D.I.U. drept cea mai utilizatǎ metodǎ contraceptivǎ (!), dezinformând din nou  populaţia unui glob întreg. 
Clasificarea steriletului ( după materialul din care este construit):
· 1.) bioactive: care conţine în afară de metal şi substanţe hormonale ( progesteron),     

· 2.) inerte : care conţin doar metal sau plastic, 

Mod de acţiune : Ce se întâmplǎ în realitate în cele 14 zile după concepţie, înaintea implantării?

- aceste dispozitve sunt recunoscute de cǎtre organism ca un obiect strǎin lui, împotriva cǎruia  reacţioneazǎ . Astfel apar modificǎri la nivelul uterului, a colului uterin şi a trompelor uterine  (aici medicina recunoaşte cǎ efectul principal al acţiunii D.I.U.este antinidatoriu, dar menţioneazǎ în continuare cǎ este contraceptiv);

·  modificǎrile produse sunt biochimice ( inflamatorii, vasculare, de sângarare ) , traumatice ( atrofia, adicǎ uscarea mucoasei uterine), mecanice ( ocupǎ cavitatea uterinǎ şi nu are loc oul pentru nidaţie), imunologice ( scade toleranţa uterului la prezenţa ovulului fecundat, a blastocistului), hormonale ( produse de progesteron);

· toate  aceste   modificǎri  fac   endometrul   impropriu   implantării,   embrionul      negǎsind un mediu propice implantǎrii şi astfel  este eliminat, adicǎ   avortat!

· efectul contraceptiv al D.I.U. este minor: astfel mediul nefavorabil acţioneazǎ şi asupra : a.) spermatozoizilor, constatându-se modificǎri calitative, ei fiind “captaţi” de cǎtre endometrul inflamat şi ajung doar într-o cantitate redusǎ în trompe; de asemenea cuprul are un efect toxic asupra spermatozoizilor, b.)  a mucusului cervical care este îngroşat decǎtre progesteron, împiedicând astfel înaintarea spermatozoizilor ; c.) a trompelor uterine, perturbând şi încetinind migrarea spermatozoizilor spre treompe;
· efectul abortiv este realizat şi prin a.) modificǎrile ovulului fecundat de cǎtre mediul hormonal şi inflamator de la nivelul mucoasei uterine, eliminându-l ;de asemenea cuprul are un efect toxic şi asupra oului, b.) modificǎrile de la nivelul trompelor uterine prin scǎderea contracţiilor  acestora şi astfel se  încetineşte drumul oului cǎtre uter, oul murind, practic se usucǎ, neavând suficientǎ hranǎ şi în cele din urmǎ este avortat.c.) modificǎrile hormonale şi inflamatorii de la nivelul mucoasei uterine, descris mai sus.

· alte efecte negative ale D.I.U.:a.) hemoragiile:4,4-15%; b.) infecţia:bariera complexǎ antiinfecţioasǎ reprezentatǎ de mucusul colului uterin este parţial distrusǎ de inserţia steriletului şi a prezenţei unui corp strǎin care este firul steriletului, astfel microorganismele colonizeazǎ ascendent mucoasa uterinǎ, sterilǎ în condiţii normale şi scade deci  apǎrarea antiinfecţioasǎ a mucoasei; în continuare colonizarea se produce şi la nivelul trompelor uterine, putând genera o infecţie gravǎ, a întregii regiuni genitale numitǎ pelviperitonitǎ sau chiar peritonitǎ c.) perforaţia : în timpul introducerii intrauterin sau ca urmare a migrǎrii lui transuterine, accidente posibile mai ales dacǎ se introduce steriletul dupǎ un avort sau în utere cicatriciale ( dupǎ cezarianǎ, cicatrici postavort sau postinfecţii, etc.), d.) expulzia: prin contracţii uterine apǎrute imediat dupǎ inserţie, organismul încercând sǎ elimine acest corp strǎin , cu o ratǎ de minim 20 expulzii / 100 de femei/an! e.) sarcina extrauterină:minim 3/100 femei/an!

Un Pǎrinte compara acest sterilet cu « UN ŞARPE CARE SUGE SǍNGELE COPILULUI !

